R5dwMg/zh-wiki-yue-long huggingface dataset:
雖然津巴布韋嘅國政經已轉移到黑人族裔手上，之不過穆加貝總統通過暴力將歐裔嘅土地沒收。20世紀末期，動搖經濟，好多基礎民生需求匱乏。2000年開始，津巴布韋政府以白人所持有嘅土地係喺殖民時代從黑人原住民手中非法攞到為理由，嚟土地改革，強制沒收大部分白人擁有啲土地。
2002年，穆加貝再取得連任。反對黨同勞工組織紛紛發動罷工同抗爭，要求穆加貝提早落台退休，而政府就以軍警部隊鎮壓。國際貨幣基金組織為首嘅資金援助債權國，控告穆加貝政權藐視人權同喺大選中舞弊，紛紛擱置援助計畫。
因長期積欠外債，政府又唔願意實施經濟上嘅穩定措施，令到IMF暫停對津巴布韋嘅經濟援助。該國政府就係噉印新銀紙嚟填補財政上嘅赤字作回應，但係就導致嚴重嘅通貨膨脹同貨幣大幅貶值。津巴布韋官方公佈2007年11月份嘅通脹率，去到26,000%，而真實數字可能重高。
2008年大選投票喺平靜嘅氣氛中和平落幕，最大反對黨民主改革運動黨喺3月30號率先宣佈崔凡吉嘅得票率大幅領先，可望終結執政28年嘅穆加貝政權。之但係穆加貝唔肯認輸，阻止選舉委員會公佈開票結果，重揚言反對黨宣佈贏出大選就當佢搞政變。
根據蘇聯憲法，蘇聯係聯邦制國家，由 15 個平等權利嘅蘇維埃社會主義共和國照自願聯合嘅原則組成，由蘇聯共產黨領導，首都係莫斯科。國家元首係蘇聯最高蘇維埃主席團主席同蘇聯總統。政府首腦係部長會議主席，實際嘅最高領導人係蘇聯共產黨中央委員會總書記。
蘇聯係第二次世界大戰主要戰勝國，故此喺解體前係聯合國安全理事會常任理事國，有權否決議案。喺蘇聯解體之前，即係冷戰時期，蘇聯同美國一樣都係超級大國，蘇聯代表社會主義，而美國就係代表資本主義。兩國喺世界上都有好大嘅影響力，而且成日有衝突，例如韓戰、越戰、古巴飛彈危機。
莫斯科係俄羅斯聯邦嘅首都，亦係俄羅斯政治、經濟、科學文化同交通中心。成個莫斯科人口達到14,612,602，係歐洲人口最多嘅城市，佔咗成個俄羅斯人口嘅1/7。莫斯科面積1,081平方公里，市區東西長30公里，南北長40公里。
沙維亞·靴南迪斯·克雷烏斯，簡稱沙維，係退役咗嘅西班牙職業男足球員，司職中場，效力過西甲球會巴塞隆拿、卡塔爾球會艾薩德同西班牙足球代表隊，而家係巴塞隆拿嘅領隊。沙維以強大嘅組織力、豐富嘅創造力同埋精準嘅短傳而聞名於世，被人認為係世界足壇最好嘅中場之一。
環費列羅，曾用名菲德爾費列羅，係西班牙嘅健美家，利昂省阿爾穆埃村人。7歲曾經移居到法國新亞奎丹波爾多住而攞到西法雙重國籍身份，期間佢曾經成日好自信噉自讚自己係法國出嚟兼改名做環費列羅。初期時練跳遠，後嚟喺1937年贏咗歐洲最佳教練大賽冠軍返嚟之後而加入健美界。
夏靈頓喺NBA打咗16個球季，效力過印第安納溜馬等等7支球隊，打過981場NBA常規賽同埋55場季後賽，係喺NBA打過15個球季或以上嘅83位球員之一，亦係當中由高中直接加入NBA嘅5位球員之一同埋劉易斯）。
佢早喺1998年喺巴甲球隊甘美奧做職業球員，並喺1999年跟巴西足球代表隊出戰美洲國家盃。無耐佢走到歐洲，打法國甲組足球聯賽球會巴黎聖日耳門。佢喺2002年FIFA世界盃捧盃之後，佢就變得搶手。結果佢轉打巴塞隆拿足球會。
響巴塞隆拿佢贏過2006年歐洲聯賽冠軍盃，同時間佢成日都畀人提名做世界足球先生，重當選埋。後來佢成日受傷，狀態越嚟越差，又成日同啲隊友同教練鬧出負面新聞，所以2008年佢終於離開咗巴塞，轉打AC米蘭。
張萍係中華人民共和國女排球員。2007年因為右膝長期勞損，焗住退役。2009年8月，佢憑優才計劃取得居港權，入讀香港中文大學體育運動科學系本科，收尾攞到文學士同文學碩士。而今佢係香港中文大學人文社科學院嘅體育講師。
莊鍶敏喺馬來西亞出世，1985年移居香港，讀過寶血小學同埋香港真光中學，喺珠海書院修讀商科大專一年級嗰陣，佢索性退學全職做模特兒。莊思敏喺2000年入行，喺唔同商場嘅活動行Catwalk同埋做司儀。2010年8月12號，佢承認自己曾經整容同埋隆胸，又表示一直都唔滿意自己嘅身材，試過用唔同方法豐胸，例如食藥同人手按摩等等，但效果唔理想。
莊鍶敏一直都被視為親中共派嘅支持者，曾經人身攻擊過黃之鋒係河童，又曾經同過撐民主派嘅網民喺度嘈交，亦出席過曾經涉嫌刑事毀壞嘅激進組織香港同心會嘅活動。2020年7月，愛國電影《時代》開拍嗰陣，記者就套戲嘅題材問莊思敏係咩立場嗰陣，佢直接認套戲某程度上係一種表態。
莊鍶敏喺佔領中環活動醞釀嗰陣，已經好高調咁反對佔中。2014年9月，佢喺微信朋友圈貼出黃之鋒同河童嘅相，恥笑黃之鋒個樣似河童，又留言話「唔好再扮人，收手啦」，即刻引嚟網友圍攻佢，直接話佢唔應該因為人地同自己政見唔同而人身攻擊。
2019年11月23號，即係喺2019年香港區議會選舉之前一日，中華人民共和國外交部駐香港特別行政區特派員公署喺自己Facebook專頁上載咗一條由40幾個藝人拍攝嘅片段，內容主要目的係叫人用選票拒絕暴力。
2015年12月，莊鍶敏向傳媒表示自己原定喺電影《導火新聞線》演記者，後因為開拍另一電影將頭髮染金，之後老闆將佢嘅角色轉為談判專家，但角色需要深色頭髮。莊鍶敏表示，試造型嗰陣聲稱可以戴假髮或噴黑彩，但《導火新聞線》第一男主角王宗堯指佢咁做就唔適合演呢個角色。
莊鍶敏對做生意情有獨鍾，先後經營過酒吧、時裝店、點心店等生意，但都損手離場。但去到2021年11月，有傳媒報道佢同朋友夾埋再戰商場，合作喺觀塘開設珍珠奶茶店『品茶』。去到2022年武漢肺炎疫情期間，佢嘅珍珠奶茶店亦因職員染疫要停業7日。
佢細個已經係利物浦球迷，所以學徒生涯都係由利物浦打起。1999年佢好好彩響一場比賽臨危受命，結果就一直成為主力。當時利物浦重有奧雲，但奧雲狀態一直俾人批評，重成日計劃轉會。到奧雲離隊之後，謝拉特終於做埋隊長，係隊波嘅精神支柱。
雖然佢一直公開話對利物浦最忠心，但佢曾經因為錢銀俾車路士斟介過，重差啲轉會成功，結果利物浦成功贏到2005年嘅歐洲聯賽冠軍盃，佢之後講'How can I leave after a night like this?
1995年，喺Big Echo卡拉OK大賽中憑關淑怡《一首獨唱的歌》贏咗金獎同正東唱片歌手合約，第二年出首隻單曲《第一次我想醉》，為電影《4個32A和一個香蕉少年》嘅主題曲，但一曲推出後就被公司高層黃柏高以「她不漂亮」為由解約。
失業期間為減輕阿媽嘅經濟負擔，曾任職文員同幫阿媽打理時裝店以賺取收入，直到喺正東舊同事介紹下轉投佳音唱片，錄咗日劇《同一屋簷下2》主題曲《溫暖的詩句》，後因佳音唱片撤離香港業務而再度被解約。之後做咗已故歌手羅文嘅徒弟，並一同轉投飛圖唱片。
1999年，容祖兒正式出道，同獲得公司賞識同資助佢離開香港深造3個月。1999年12月公司被英皇娛樂收購，飛圖旗下歌手包括謝霆鋒同佢都同時成為英皇娛樂旗下歌手。嗰時，佢同葉佩雯、何嘉莉被英皇娛樂同傳媒界冠做英皇三小花，但隨著其餘2人走咗，此稱號亦漸漸被人遺忘。
1999年9月29號，佢出首張EP《EP Joey》，銷量達13萬張，破紀錄成為首位樂壇新秀跨世紀連續停留喺IFPI唱片銷量榜長達23個禮拜有關紀錄直到依家重未有任何新人能夠打破，而佢首隻主打《未知》，就係改編自Jennifer Paige嘅《Crush》，除獲得3個香港電子傳媒流行榜嘅冠軍位置外，都助佢攞到各大樂壇頒獎禮嘅新人獎。
2001年，佢先後出2張廣東大碟《全身暑假》、《隆重登場》同首張精選大碟《喜歡祖兒》。而後者重成為2001年IFPI最高唱片銷量大碟，主打歌《痛愛》成為佢代表作。12月6號出首張國語大碟《說真的》，正式開拓佢嘅華語市場。
同年10月25號至27號，佢以四面台形式舉行一連3場首次個人售票演唱會《~H2O+容祖兒隆重登場演唱會2001》。雖然佢上半年聲帶發炎，經歷咗失聲嘅時期，一度以為自己歌唱事業就咁完結，之後積極接受治療，好返後繼續開拓佢演唱生涯。
2002年，佢先喺5月出年度廣東大碟《Something About You》，10月份重出第2張國語大碟《一個人的情歌》同第2張精選《喜歡祖兒2》，主打歌《爭氣》重攞咗「叱咤十大」歌曲獎項，首次包辦四台所有金曲獎。
憑住《我的驕傲》佢出嗮名，喺年尾橫掃樂壇頒獎禮，攞咗多項歌曲大獎，包括《十大勁歌金曲頒獎典禮》「十大勁歌金曲金獎」、《十大中文金曲頒獎音樂會》「全球華人至尊金曲」、《新城勁爆頒獎禮》「新城勁爆年度歌曲」同《叱咤樂壇流行榜頒獎禮》「專業推介．叱咤十大」。
首歌重帶挈佢首次上《十大勁歌金曲》「最受歡迎女歌星」、「叱咤樂壇女歌手金獎」同「叱咤樂壇我最喜愛的女歌手」寶座，成功躋身一線。憑住上述幾個大獎，佢成為呢年港樂頒獎禮嘅大贏家，攞咗「四台聯頒傳媒大獎」。
2004年，佢繼續專注歌唱事業，4月29號月10月14號分別出《Nin9 2 5ive》同《Give Love A Break》2張廣東碟，當中以歌曲《一拍兩散》、《世上只有》、《16號愛人》令人熟悉。
2008年頭，佢第5次上紅館舞台，舉行一連10場嘅《StarLight 演唱會》，反應空前熱烈，重喺4月再次舉行 Part 2。個唱期間佢嘅舞蹈表演以至舞台效果等各方面都獲各界好高評價，其中《逃》同《Power Medley》係容祖兒喺舞台上嘅標誌作，引嚟歌手仿傚。
2009年係佢出道嘅第10年，廣東大碟《A Time For Us》同國語大碟《很忙》相繼喺4月同8月出。為紀念入行10週年，佢特別喺10月喺香港文化中心大劇院­舉行2場《Perfect 10 演唱會》，以《一首獨唱的歌》為個唱揭開序幕，憶述當年喺歌唱比賽加入樂壇嘅苦況，同喺台上大唱近30首大熱金曲，包括《逃避你》、《抱抱》、《華麗邂逅》等，­同歌迷一齊見證佢嘅黃金10年。
同月受邀出席央視國慶聯歡晚會，獻唱《祖國兒女》。11月同好友陳奕迅喺亞洲博覽館舉行903id club拉闊音樂會。年尾憑《搜神記》繼2003年後再攞「金曲金獎」，重首次獲頒2首金曲同第3次攞咗「四台聯頒傳媒大獎」。
2011年頭，佢先後代表香港出席首屆「香港亞洲流行音樂節」同喺英國倫敦皇家阿爾伯特音樂廳舉辦首次歐洲演唱會，係繼師父羅文同陳奕迅後第3位香港歌手如駐呢個場地演出。9月，出等咗2年嘅廣東大碟《Joey & Joey》，呢次大碟以未曾合作過嘅音樂人嘅作品為主，如前RubberBand成員藝琛、Mattew Tisher同Andrew Ang、方大同、方皓玟同恭碩良等。
2012年7月出嘅國語專輯《Moment》就係同台灣音樂人如王治平、陳小霞、吳青峰、蔡健雅、黃韻玲等合作為主，主打歌《正好》、《霧裡看花》同《加大力度》喺各大流行榜攞到唔俗嘅成績，被外界叫做係佢質素最高嘅國語專輯。
8月，佢到訪河岸留言，舉行佢首個喺台灣嘅音樂會。11月出席韓國《Mnet亞洲音樂大獎》，獲頒「最受歡迎歌手」。同年，佢亦接拍電影《DIVA華麗之後》，角色嚴靖怡同佢本人幾有共通之處，所以發揮唔俗，主題曲《追風箏的風箏》重獲提名《香港電影金像獎》「最佳原創電影歌曲獎」。
2013年佢出廣東大碟《小日子》，唱片銷量同口碑幾好，除咗憑《天窗》攞咗CASH「最佳女歌手演繹」，重被指有望問鼎「叱咤至尊唱片大獎」。同年12月，佢舉行首個跨年個唱《JOEY YUNG in CONCERT 1314》，反應熱烈，15場門票好快賣嗮。
演唱會後失聲，加上家人身體抱恙，2014年佢放慢腳步，喺音樂方面付出稍減，將重心轉移至家庭上。本年佢剩係繼續咗佢《1314》巡演同獻唱電影主題曲，冇出任何專輯。年尾展開「Side Project」，先後派上歌曲《天然呆》同《樂觀》，前者曲風輕快清新，後者就破天荒請咗日本殿堂級女歌手五輪真弓幫佢作曲，繼2003年《我的驕傲》後攞咗叱咤樂壇流行榜2個禮拜冠軍。
同年同好友李克勤出《世界真細小》，係2人自2004年《刻不容緩》後嘅再次合作。2人重喺9月合辦12場紅館演唱會，門票好快賣嗮、個唱好多好評。年尾專注同監製馮翰銘合作嘅新碟，新作《黃昏點唱機》以香港文化做題材，係佢少有「貼地」嘅作品。
2017年頭，佢先後翻唱2首自己嘅舊作《最好時光》同《麻煩你》，幫佢喺3月下旬至4月中旬嘅17場《My Secret·Live》演唱會揭開序幕。呢次個唱係以非派台歌曲為主，製作上亦嘗試加入舞台劇元素，請咗本地著名舞台劇工作者彭秀慧做總監。
演出其間吸引大批圈中名人好友入場欣賞，唱片監製舒文形容呢次個唱係「前無古人，後無來者」，音樂製作人於逸堯重指呢個演唱會「證明了這個小漁港的軟實力」。2017年1月，受邀出席KKBOX風雲榜做表演嘉賓。
2019年8月，容祖兒連開19場《Pretty Crazy演唱會》，嘉賓陣容鼎盛，尾場仲唱足四個鐘，超時罰款累積金額過百萬。2019年尾，容祖兒貼咗張戴住口罩嘅相，好快引嚟內地網民抨擊，佢即刻發表聲明道歉，指自己熱愛祖國。
2020年年頭，開展「Pretty Crazy 演唱會」嘅世界巡迴演出，更首度喺荷蘭開唱。4月作為首位香港本地女歌手上咗時尚雜誌《VOGUE》香港版封面，首次合作國際知名攝影師組合「Luigi and Iango」，喺歐洲巡唱期間喺法國巴黎拍。
10月當選香港十大傑出青年，以表揚佢喺個人事業同社會服務方面做嘅貢獻。同月宣布以首發前輩歌手身份參加東方衛視《我們的歌》第二季。11月推出首次參與作曲嘅單曲〈東京人壽〉，並喺第二年年頭相繼喺香港五大流行榜夾埋攞到十個禮拜冠軍。
容祖兒自出道以嚟一直人氣高企，所以有唔少廣告商嘅青睞，獲邀成為多個品牌嘅代言人，令人熟悉嘅廣告有~H2O+、麥當勞「Shake Shake薯條」、百老匯同板長壽司等。最近拍攝嘅廣告就係DBS Eminent信用卡。
容祖兒自1999年加入樂壇至依家攞獎無數。出道年囊括四台新人獎項，翌年重打入女歌手三甲，攞咗「叱咤女歌手銅獎」。2002年成績有所突破，憑《爭氣》包辦四台所有歌曲獎。2003年係佢豐收嘅一年，一首令人熟悉嘅《我的驕傲》橫掃樂壇獎項，攞咗勁歌「金曲金獎」、港台「全球華人至尊金曲」等多項大獎，重令佢首次上「最受歡迎女歌星」同「叱咤女歌手金獎」寶座，成功躋身一線。
2004年再下一城，憑《世上只有》、《一拍兩散》等熱門歌曲蟬聯「四台聯頒傳媒大獎」，再次成為香港頒獎禮嘅大贏家，證明咗天后地位。2008年首次攞勁歌「亞太區最受歡迎女歌星」，睇到佢海外人氣亦有所提升。
鄭智係中華人民共和國嘅足球員，遼寧瀋陽人。佢以前做過中國足球代表隊隊長，以前喺深圳健力寶、山東魯能泰山、查爾頓同埋些路迪踢過波，依家踢緊廣州恆大，重做埋隊長。2013年11月26號攞到亞洲足球先生。2016年12月28號攞過中超足球先生。
香港出世，細個跟隨屋企人移民加拿大，曾經響日本留學。1996年，謝霆鋒正式出道，憑住《壞習慣》成為四台冠軍歌，係年紀最細嘅香港四大電子傳媒冠軍歌得主。1999年，佢憑《新古惑仔之少年激鬥篇》獲得金像獎最佳新演員。
2002年，佢憑住《玉蝴蝶》獲得世界音樂獎亞洲最高銷量歌手獎。不過響2002年3月發生嘅頂包案令佢形象插水，被迫退出娛樂圈。2003年復出後，將事業重心轉去中國，同年成立公司Po朝霆。2004年開始主力發展電影事業，2010年憑住《十月圍城》獲金像獎最佳男配角，一年後以《綫人》獲金像獎最佳男主角。
謝霆鋒籍貫廣東番禺，1980年8月29號響九龍馬頭圍聖德肋撒醫院出世。佢有一個細妹謝婷婷，亦係一位演員。由於老豆謝賢同阿媽狄波拉係非常出名嘅演員，作為星二代嘅謝霆鋒自細就活響閃光燈之下，身邊亦有好多出名嘅演員前輩。
有次細個嘅謝霆鋒畀梅艷芳抱佢去廁所，大個仔後遇到梅艷芳都會唔好意思。不過佢唔中意呢種生活，試過由三樓跳落嚟試圖輕生。後嚟老豆阿媽因為想避開媒體，加上響香港熟人太多驚謝霆鋒畀人縱壞，所以舉家移民加拿大，謝霆鋒隨後入讀加拿大寄宿學校聖佐治書院。
無耐又返香港入讀香港國際學校，但響一年後由於成績太差而退學。後嚟謝霆鋒響美國亞利桑那州鳳凰城讀書一年，但因為成績太差而退學。一直有指謝霆鋒並唔係謝賢親生，傳原因係謝賢不育同生意失敗，要求狄波拉搵「賭王」何鴻燊「借種」，而謝霆鋒響驗DNA後，證明自己係謝賢親生仔。
謝霆鋒響12歲嗰陣拍咗寫真集《男城市驚喜》。14歲拜師戴思聰，跟戴思聰學唱歌。15歲到日本東京學習音樂。雖然佢本身並唔想加入娛樂圈，但係16歲嗰年老豆謝賢生意失敗，佢為咗幫老豆還債，於是簽約英皇娛樂出道，花十年時間還債。
1996年，謝霆鋒簽約英皇娛樂正式出道，出道作《My Attitude》嘅主打歌《壞習慣》成為四台冠軍歌，更加攞到十大中文金曲最有前途新人獎金獎，係年紀最細嘅香港四大電子傳媒冠軍歌得主。1997年，佢推出EP《無聲仿有聲》，係佢同伍樂城第一次合作，亦係伍第一次監製嘅作品。
響謝霆鋒第一次現場表演個陣，因為樂隊出現意外，中途有兩次要停止表演，謝霆鋒因而直接罷唱，畀人認為佢扮大牌。所以至此之後個三、四年，只要現場表演有謝霆鋒，台下觀眾就會向佢掟螢光棒同水樽，佢一開口就噓聲不斷，以至於謝霆鋒響台上要不斷搖嚟搖去以躲避螢光棒同水樽。
1998年，佢推出個人第二張大碟《Horizons》，為自己主演嘅第一套電影《新古惑仔之少年激鬥篇》、第一套主演嘅電視劇《撻出愛火花》唱主題曲同插曲。由呢個時候開始，公司開始畀謝霆鋒自己製作專輯，更多地參考謝霆鋒本人嘅意見。
當時公司英皇娛樂希望謝霆鋒轉型，將謝霆鋒包裝成唱跳歌手出道，好似四大天王咁嘅樣。謝霆鋒因為中意搖滾而唔肯做唱跳，結果同公司談判破裂，佢亦因而響1998年尾短暫返到加拿大。後嚟謝霆鋒要求英皇畀佢響唔唱跳之下出歌，公司最終同意，但條件係一旦新專輯成績唔理想就冇得留底。
1998年12月，謝霆鋒推出EP《末世紀的呼聲》，登上香港多個流行榜前列位置，開啟謝霆鋒霸榜嘅時代。而1999年係就謝霆鋒人氣突破嘅一年。1999年4月，佢推出大碟《Believe》，攞到四台聯頒音樂大獎大碟獎，其中收錄嘅《非走不可》成為家傳戶曉嘅歌曲。
9月，佢推出第一張國語大碟《謝謝你的愛1999》，同劉德華響1992年推出嘅大碟《謝謝你的愛》相呼應，就係為咗致敬劉德華。呢套唱片銷量突破一百萬，仲紅到去台灣，獲得臺灣唱片銷量榜冠軍。啲人對謝霆鋒嘅印象亦有所改變，唔再認為佢係個「靠父幹」嘅星二代。
謝霆鋒好中意搖滾，不過英皇一直畀K歌佢唱，直至2000年5月推出嘅大碟《零距離》先至收錄佢自己創作嘅搖滾歌曲。7月，佢推出嘅國語大碟《了解》成功令佢打入中國大陸市場。11月推出嘅大碟《VIVA》，邀請到偶像Beyond成員黃貫中合作。
2001年5月，佢推出大碟《玉蝴蝶》，請嚟Dir en grey鼓手Shinya、LunaSea成員Sugizo合作。呢隻大碟成為佢嘅經典之作，令佢第三次攞到叱咤樂壇男歌手銅獎。2002年，佢憑住《玉蝴蝶》獲得世界音樂獎亞洲最高銷量歌手獎，亦係有史以嚟最後生嘅華人得獎者。
2001年10月，佢推出第三張國語大碟《世紀預言》，其中收錄嘅歌曲《香水》攞到多個獎項，有勁歌金曲第四季季選網上金曲、新城勁爆國語歌曲等。2002年1月，佢推出廣東大碟《Me》，加入更多英式搖滾嘅元素。
2002年3月23號凌晨，一架法拉利跑車響港島紅棉路撞到路邊花壇，成架車幾乎變形。英皇娛樂公司司機成國定響無耐到警署自首。但經廉政公署調查後，查出當晚揸跑車嘅人係謝霆鋒。當時謝霆鋒因為要到外國做節目，於是就交畀經理人處理，而經理人就搵咗成國定做替死鬼。
謝霆鋒涉嫌妨礙司法公正而畀人拉咗。10月2號，西區裁判法院認為謝霆鋒響事發後未有執好手尾就走人，裁定謝霆鋒罪名成立，謝霆鋒要還押到壁屋監獄14日後再作決。最終謝霆鋒被判240個鐘社會服務令。謝霆鋒上訴，但畀終審法院響2003年11月28號駁回。
2003年3月12號，神隱八個月左右嘅謝霆鋒響香港君悅酒店搞記者會，宣佈復出。佢話自己唔會再好似以前咁反叛，變得平和、成熟咗。受頂包案影響，謝霆鋒慢慢開始將事業重心轉往中國。同時，佢亦成立公司Post Production Office，主要負責後製部份。
6月，佢推出大碟《Reborn》，呢個大碟嘅主題係形容緊自己係「重生」，MV後製由自己公司Po朝霆製作，其中台灣版第一主打歌《邊走邊愛》橫掃多個獎項，有《2003年度十大勁歌金曲頒獎典禮》最受歡迎唱作歌星、《新城勁爆頒獎禮2003》新城勁爆創作大碟等。
2009年5月28號，謝霆鋒發行國語大碟《最後》，本身打算響2月發行，但因為工作關係，加上謝霆鋒對音樂嘅要求，所以推遲三個月發行。大碟嘅介紹係「當初放蕩不羈嘅大男孩變成依家嘅一位好丈夫、好爸爸」，其中主打歌《終點站》係佢送畀老婆張柏芝嘅歌曲。
自《釋放》之後，謝霆鋒出嘅大碟就冇再由佢本人創作嘅歌曲，直至2015年發行嘅《鋒味》。《鋒味》係謝霆鋒相隔6年後再度推出嘅大碟，花咗兩年時間製作，大碟主要收錄同主持節目《十二道鋒味》相關歌曲，有部份亦係自己為佢所主演嘅電影唱嘅主題曲。
謝霆鋒出道初期以不羈同叛逆嘅姿態獲得後生一代嘅支持，因為打扮同言行舉止MK味十足，所以畀人封為「MK男神」，謝霆鋒嘅經典造型「緊身背心配喇叭褲、染金毛、雞冠頭」成為MK文化嘅代表之一。響個陣時，後生仔就連衣著、項鍊等等都要模彷謝霆鋒，就好似謝霆鋒「中間分界」嘅經典髮型，成為當時中學生最流行嘅髮型之一，唔少人學係因為想好似謝霆鋒咁反叛，挑戰老師底線。
1999年開始至2002年間謝霆鋒陸續推出嘅作品無論係銷量定口碑都好好，令佢人氣急升，有研究指出呢個年代謝霆鋒嘅粉絲以16歲以下嘅少年少女為主，呢個年代啲人買碟同聽歌都係聽謝霆鋒嘅，有傳媒話佢「結束咗壟斷華語樂壇差唔多十年嘅四大天王時代」，前香港特首董建華響2003年亦大讚謝霆鋒係「年輕人嘅榜樣」。
HK01表示，謝霆鋒早期嘅音樂作品係一代人嘅集體回憶。謝霆鋒嘅粉絲名叫「蜂蜜」，「蜂蜜」主要嚟自中、港、台、馬拉、韓國，唔少粉絲中意謝霆鋒中意到瘋狂嘅地步，視謝霆鋒為夢中情人，包括守響電視機前就係為咗睇謝霆鋒廣告、揀男朋友要似謝霆鋒等。
2003年謝霆鋒響頂包案一事形象插水後，而佢本人亦將事業重心放響演藝生涯，先後拍電影同埋主持節目，唔少人開始懷念謝霆鋒嘅舊歌，更有人希望謝霆鋒開演唱會，有「蜂蜜」話就算再多歌迷流失亦會繼續追隨謝霆鋒，要為謝霆鋒出一分力。
1999年，謝霆鋒響經梅艷芳介紹下認識王菲。2000年梁朝偉因為獲得康城影帝而舉行慶功宴，佢響會上同王菲拖手，正式公宣戀情。2000年，當時有傳聞指佢同張柏芝因為合作拍電影《老夫子2001》而撻著，但謝霆鋒否認，話張只係佢「契妹」。
謝霆鋒響2006年拍電視劇《詠春》期間宣佈同張栢芝正式交往，佢哋同年9月響菲律賓帕馬利坎島結婚，婚後生咗兩個仔謝振軒、謝振南。2008年張柏芝捲入陳冠希鹹相案，當時謝霆鋒力撐張栢芝。事隔兩年後，張栢芝響飛機上同陳冠希有講有笑兼且一齊影相，婚變嘅傳聞由此開始。
6月，張栢芝響接受東方新聞專訪嗰陣公開力數謝霆鋒嘅不是，叫佢「唔好扮好男人、好老公、好老豆」。8月佢哋發聲明宣佈因性格不合而離婚，謝霆鋒單方面發聲明指唔會爭奪兩個仔嘅撫養權，所以最終兩個仔交由張柏芝撫養，而謝霆鋒需要畀撫養費。
路斯基係捷克足球員，打中場。佢家下踢緊阿仙奴，曾經喺一場歐聯比賽用左腳遠距離射波破網而聲名大噪。2008年成為捷克足球代表隊主將，但喺賽前傷咗，被逼退出，結果捷克隊喺分組賽出局。佢喺阿仙奴都一樣，傷完又傷，喺2008/09年更係成季唔打得。
李恩宙喺全羅北道群山市出世，首爾嘅檀國大學戲劇電影學系畢業。高中嗰陣做過制服形像模特兒。1998年第一次拍電視劇，喺SBS電視台嘅《白夜3.98》演出。1999年第一次拍電影，喺《紅鱒》演出。2001年成為嗰陣時出名新晉導演洪尚秀嘅作品《오!
2005年2月22號晚，喺京畿道城南市盆唐區嘅公寓入便畀屋企人發現留低咗遺書，同時割脈同埋上吊雙料自殺，終年24歲。當時佢只係啱啱喺檀國大學正式畢咗業幾日。因為李恩宙係基督徒，佢嘅自殺令人覺得奇怪。有報導指佢喺2004年拍電影《the Scarlet Letter》嗰陣時因為有裸露同埋同韓石圭扑嘢嘅鏡頭，所以受到精神壓力長期失眠。
威廉道格拉斯，做過美國最高法院大法官，任期超過36年，任職時間喺最高法院大法官中最長嘅。Douglas好支持所有公民自由，時代雜誌講過佢係任何時候都喺最高法院入面最堅定捍衛公民自由嘅法官。1975年唔再做。
因為佢對電影嘅貢獻，1980年新年佢畀英女皇伊利沙伯二世頒授KBE勳銜，做咗爵士。雖然佢喺1956年攞到美國國籍，但係重有資格用爵士嘅稱號，因為佢保留咗佢嘅英國國籍。點知希治閣喺受封四個月之後嘅4月29號喺美國洛杉磯屋企因為腎功能衰竭過咗身，嚟唔切參加正式嘅封爵儀式。
1969年同小野洋子結婚後，佢將自己個名改成約翰·小野·連儂。1975年，連儂作樂壇隱退，喺屋企照顧細仔西恩。1980年，佢同小野出嘅新專輯《Double Fantasy》復出，專輯推出三個禮拜之後喺美國紐約俾人殺咗。
連儂喺佢嘅音樂、寫作、畫畫、影片同採訪中展現咗佢反叛嘅天性同尖酸嘅幽默。佢因爲參與政治同和平運動而受到爭議。1971年，佢移民美國紐約。係嗰度，連儂對越戰嘅批評令理察·尼克遜政府長期試圖將佢驅逐出境。
截至2012年，連儂嘅個人專輯係美國嘅銷量超過咗1400萬。作為創作者或演唱者，佢參與咗25首告示牌百強單曲榜冠軍單曲。2002年，佢喺BBC嘅「最偉大嘅100個英國人」榜單中被民眾票選為第8位。2008年，《滾石》雜誌將佢選為「史上最偉大嘅歌手」第5位。
披頭四樂隊係嚟自英國利物浦嘅著名四人搖滾樂隊組合。佢哋喺1962年同 EMI 百代唱片公司簽約錄製唱片。1963年初，單曲唱片《Please Please Me》登上英國排行榜嘅首位。1964年，披頭士首次去到美國演出。
1966年喺東京嘅日本武道館舉行咗大規模嘅音樂會，1966年8月29號晚喺三藩市舉行最後一場嘅收費現場音樂會。1970年4月10號，成員保羅麥卡尼個人專輯中嘅話畀媒體視為宣布樂隊解散，1970年12月31號，保羅正式起訴樂隊其他三位成員，要求結束樂隊合作同埋指明管理並分配樂隊財產嘅正式人選。
動漫係動畫同漫畫嘅合稱同埋縮寫，係中文特有嘅詞彙，西方國家將日本動畫統稱Anime。現今，動漫嘅發展已經屬於日本文化創意產業，屬於日本流行文化，同時亦係目前全世界熱門嘅流行文化，亦都屬於全世界高人氣嘅流行文化。
遊樂場，用地一種，笪地專門留畀人玩，就算吉地一笪都算係。大多數講戶外，但無話戶內唔得。由於細蚊至玩得多，一般就指兒童遊樂場，有種種設備，有蹺蹺板、韆鞦、滑梯之類。實情大人都有遊樂場，如種種波地，好似籃球場、足球場、羽毛球場，諸如此類運動場，都歸入遊樂場一類。
城市嗰度豎立咗一座雕像。小燕子喺天空飛嘅時候，就睇見嗰座雕像。雕像上舖滿黃金葉片，雙眼係藍寶石，佩劍上有粒大大嘅紅寶石。雕像按照王子嘅形象塑造，王子生前並唔知道乜嘢係眼淚，因為佢住喺禁止憂傷嘅王宮裏面，所以宮廷都叫佢做「快樂王子」。
原來快樂王子佢見到自己城市嘅醜惡同悽慘。因此，快樂王子請求小燕子做佢嘅使者。快樂王子喺一個窗口見到一個女裁縫師，正喺絲緞禮服上繡緊西番蓮，佢個仔病咗冇錢醫病，只能夠餵個仔飲河水。快樂王子吩咐小燕子，喺佢嘅佩劍度攞粒紅寶石出嚟，送畀呢兩仔乸。
第二晚，快樂王子睇見一個閣樓度，一個劇作家正在趕住寫劇本，不過因為天氣凍令到佢寫唔到字。快樂王子吩咐小燕子，喺佢嘅眼度攞其中一粒藍寶石，畀劇作家變賣換取食物。第三晚，快樂王子睇見一個賣火柴嘅女仔，唔小心將所有火柴都跌咗落水度，唔能夠再賣，如果佢空手噉返屋企，爸爸會打佢。
為咗幫佢，快樂王子吩咐小燕子，喺佢嘅眼度攞埋另一粒藍寶石，送畀嗰個女仔。由於佢將自己嘅雙眼都送咗出去，已經再睇唔到嘢，小燕子就圍住城市飛，將佢所睇見嘅都話晒畀快樂王子知。小燕子將城市內面嘅貧困情況話畀快樂王子知，快樂王子因此下定決心，將身上所有嘅黃金葉片都送畀窮人。
有一日，一個年青學生喺樖大橡樹之下行嚟行去，佢痛苦噉自言自語，話佢幾咁需要一朵紅色嘅玫瑰花，因為有一位佢心愛嘅姑娘應承過佢，佢要能夠搵到紅色嘅玫瑰花，先至會同佢一齊跳舞。不過而家係寒冷嘅冬天，佢總係冇辦法搵到一朵紅色嘅玫瑰，因此亦唔能夠滿足姑娘嘅要求同自己嘅願望。
正當佢感到絕望嘅時候，樹上嘅夜鶯聽到佢嘅哀求，以為呢個青年係一個真正嘅戀人，真正識咩係愛情，因此決定幫助呢位青年。夜鶯千辛萬苦去搵玫瑰樹借紅玫瑰，不過第一次同第二次搵到嘅係白玫瑰樹同黃玫瑰樹，第三次先至搵到學生窗外嘅紅玫瑰樹，但係紅玫瑰樹話佢知，冬天已經凍僵咗佢嘅血管，雪霜已經摧殘咗佢嘅花冧，如果夜鶯想要一朵紅玫瑰花，需要成晚都歌唱先能夠造出嚟，並用佢胸中嘅鮮血嚟染紅，亦即係用自己嘅生命嚟換一朵玫瑰。
呢個代價實在係太大喇，不過夜鶯認為愛情比生命更加重要，「愛情真係一件奇妙無比嘅事情，佢比綠寶石更加珍貴，比貓眼石更加稀奇。用珍珠同石榴都換唔到，係市場上買唔到嘅，喺商人嗰度都買唔到嘅，更加唔能夠用黃金嚟比較佢嘅重量。
因此夜鶯毅然決定犧牲自己，佢唔停噉唱咗一晚歌，並用胸膛頂住花刺，逐啲噉插入心臟，用自己嘅鮮血成就咗一朵象徵真愛嘅玫瑰，而佢就瞓係草叢之中死咗，心口仲插住嗰條刺。第二日清晨青年學生起身之後，發現咗呢朵紅玫瑰，馬上摘佢落嚟走去見姑娘，根本就冇諗過玫瑰花點解會喺呢度出現。
但係令人遺憾嘅係嗰位姑娘拒絕咗佢，話玫瑰花同姑娘嘅衫唔襯，而且宮廷大臣個仔已經送咗珍貴嘅珠寶畀佢，係人都知珠寶比花更加值錢。青年就好激氣，將玫瑰花掉喺路邊，畀啲馬車轆過朵花。佢一邊話愛情係一件幾咁愚蠢嘅事，一邊返到自己嘅屋企，拎起舖滿灰塵嘅書嚟睇。
有一朝早巨人醒咗，聽見動人嘅雀仔歌唱聲，亦聞到陣陣花香。望出去窗外面睇，原來班細路喺牆上嘅一個窿仔爬咗入嚟花園，佢哋歡樂嘅聲音令到寒冬嘅花園變得青蔥茂盛。巨人睇見窗外嘅情景，明白原來自己係有幾咁自私。
而喺遠處，巨人見到一個身型好細嘅男仔，正努力想爬上樹度，但係因為身體太細上唔到去，仲喊起上嚟。巨人就上前輕輕噉抱起佢，放佢喺樹枝上面，呢樖樹即刻開花，班雀仔亦飛嚟喺樹枝上面唱歌。巨人醒覺自己嘅過錯，就決定拆咗圍牆佢。
漢斯佢手藝好好，佢嗰座花園種滿晒好靚嘅花。漢斯佢靠賣花維生，而因為佢同休伊兩個人係好朋友，休伊每次探訪嘅時候，忠實嘅漢斯都會畀休伊攞走一大堆靚花。休伊從來都冇將自己積存嘅家畜送畀漢斯，不過因為休伊好有口才，漢斯聽咗佢講嘅友情高論，聽到好開心，完全當咗休伊係佢最好嘅朋友。
當冬天臨到嘅時候，漢斯啲花死晒，搞到佢嘅生計冇咗，而為咗熬過寒冷，漢斯將佢架單轆車同其他種花用嘅架生都賣咗，先至能夠買到麵包食。同時，休伊為咗唔想打擾身處困境嘅漢斯，亦唔想漢斯產生妒忌，所以成過冬天都冇探過漢斯，淨係喺佢嗰間又大又暖嘅屋裏面休息過冬。
話說有一日，有一個王國要為佢哋嘅王子搞婚禮。王子將要娶一位公主做老婆，而喺婚禮當日，王子企喺城堡門口，喺度等候迎接公主到臨。婚禮將會搞到好盛大，宴會之後仲會舉辦舞會，新郎同新娘將要一齊跳舞。公主從來都未睇過放煙花，國王因此下令叫皇家煙花手親自出席當日婚禮，以方便施放煙花。
王子樂自細患有妥瑞氏症，細個嗰陣都成日俾人蝦嘅同學張雨汶，因為同病相憐而成為好朋友。王子樂10歳嗰陣俾佢親生媽媽遺棄，遇見到李達威，李達威嘅媽媽收留咗佢，喺佢屋企做烘焙糕餅，從此改變咗佢嘅命運。長大之後嘅王子樂除咗做烘焙糕餅賣之外，又做過送外賣、酒樓經理等，但係好多時都喺工作之中突然病發，令到佢冇一份工可以做得長。
「百科全書」通常係指一大套書。呢個詞喺西方最早嚟自希臘文εγκύκλιος同παιδεία。「Enkyklios」意思係「循環嘅，周期性，平常嘅」，而「paideia」就指教育。含義係「普通教育，字面上講就係一個想接受通才教育嘅人所應該學習嘅藝術同科學知識」。
英文維基百科係維基百科協作計劃嘅英文版，係維基百科最早嘅一個版本，由非牟利組織──維基媒體基金會負責搞。英文維基百科喺2001年1月15號成立，到2021年6月，英文維基百科已經有超過630萬篇文章，10.
係維基百科協作計劃嘅粵文版，由非牟利組織──維基媒體基金會喺2006年3月25號成立。而家粵文維基計有136,974篇文章。喺維基百科321種語言入面，用文章數量嚟計，規模排第66位，係各種中文版本嘅第三，排響中文維基百科同閩南話維基百科後邊。
2006年4月表決，Cantonese Wikipedia 稱為「粵語維基百科」，Wikipedia 嘅候選名有「Wikipedia」、「維基百科」、「維奇百科」、「棫佳百科」同「域奇百科」。「維基百科」以廿五票當選，「域奇百科」得五票，「棫佳百科」得一票，「Wikipedia」〇票。
雖然2006年表決名稱嗰陣已經決定用「粵語」，但仍然有爭議，頭版更長期用「廣東話維基百科」一詞。喺2007年4月，有人再提出用「廣東話維基百科」之稱，一番討論之後，始終無法達成共識。喺2009年5月，頭版就改用「廣東話維基百科」、「廣府話維基百科」、「粵語維基百科」三者隨機顯示。
喺2013年8月，有用戶提議改名做「粵文維基百科」，理據係因為粵語係講出嚟嘅，寫出嚟嘅叫做粵文，所以粵文比粵語更貼切，重可以解決名稱爭議，後來經過討論同投票，社群大部份人同意呢個名，最後喺9月中正式改名。
粵文維基百科目前計有136,974篇文，包括討論頁、跳轉頁之類就有307,838版，一共編輯咗2,068,297次。參與人手方面，粵文維基百科共有267,489個註冊戶口，其中活躍用戶有311個，主要嚟自香港同海外，當中有12個管理員同2個事務員幫手管理成個網站。
有批評認為，由於粵文維基百科同中文維基百科都係寫漢字，所以粵文維基百科無必要獨立存在。不過，隨著多個國家各種方言嘅維基百科嘅建立，粵文維基百科嘅存在已經有咗好多個板可以參照。亦有人認為，所謂方言只係官方重視一種語言而輕視另外一種語言嘅結果，實際無所謂嘅方言，粵文並唔係一種方言而係一種獨立嘅語言。
另外考慮到無論係喺港澳定係內地粵文地區大家平時睇嘅書報都係用中華民國國語書寫，因此有人認為國語事實上更符合粵文人口嘅閱讀習慣。而由於粵文維基百科多數文唔夠中文維基百科咁充實，更加令人質疑粵文維基百科嘅實用性同必要性。
有維基用家覺得粵文維基百科淨係用深筆字，無照顧到簡筆字用家嘅需要。為此，2009年5月4號，粵文維基百科行出咗繁簡字處理嘅第一步，整咗個Javascript寫嘅架生，但係後來從2010年7月1號開始用落有問題。
由於粵文維基百科嘅參與者多數係香港人，有人認為粵文維基百科好可能會出現地域中心。不過，粵文維基百科並唔拒絕香港以外地區用家嘅編輯，亦唔會將啲文改到更啱香港人嘅樣。2013年起有幾個廣東省嘅用家，持續活躍參與，加入咗唔少同廣東有關嘅內容。
首爾係大韓民國嘅首都，早響公元前18年開始建設。首爾本來叫做漢陽，日治時期就叫京城。戰後中文就叫佢做漢城，但係서울其實係韓文固有詞，無對應漢字，而「漢城」只係中文為方便沿用舊名，直至到韓國官方公佈用譯音「首爾」為正式中文名。
李朝前期嘅中國人曾經用「徐伐」、「徐弗」標記，李朝後期曾經喺官撰《東國文獻備考》等史書中用「徐遠」標記，安正福、李德武、金正浩三人分別喺《東史講》、《兩頁志》、《大東地志》中用「徐蔚」、「徐兀」、「徐鬱」嚟標記。
荷蘭，當地名尼德蘭，係荷蘭王國一個構成國，位於歐洲大陸西北部，瀕臨北海，同德國、比利時接壤。荷蘭海拔好低，好多地方接近甚至低過海平面。佢以海堤、風車同寬容嘅社會風氣出名。荷蘭有阿姆斯特丹同海牙兩個首都，阿姆斯特丹係憲法確定嘅正式首都，但係政府、王宮同大多數使館都喺海牙。
但係法國國王不斷要求徵稅，重捉咗其中一啲英國嘅羊毛提供者，令英國喺出口遇到問題，荷蘭亦冇辦法如期造衫做生意，因荷蘭人支持英國同法國人嘅天敵勃艮第一齊攻打法國，即英法百年戰爭，原本英國嘅形勢十分之有利，但係因為聖女貞德等人嘅阻撓，英國戰敗。
由於古典同現代融合，阿姆斯特丹成為旅遊者嘅聖地、生活嘅樂園同商人嘅寶地。2004年有7百萬遊客嚟過。鋪頭、咖啡廳四圍都係嘅街，繁榮嘅商業貿易同豐富嘅文化資源畀呢處嘅人生機同現代感。單車，有軌電車，地鐵，船，以至溜冰鞋載住啲人過日子。
以電車同巴士為主，而地下鐵只有兩條線。中央火車站係荷蘭去其他國家嘅重要一站。喺阿姆斯特丹，單車係市民嘅主要交通工具之一。市内嘅路大部分有單車徑。阿姆斯特丹市内有好多運河，就係昔日發達航運嘅見證。阿姆斯特丹主要嘅國際機場係位於市區西南方15公里處嘅史基浦機場。
阿姆斯特丹氣候宜人，天氣情況主要受到嚟自北海嘅氣流影響，屬終年溫和嘅溫帶海洋性氣候。冬季氣溫溫和，好少低過0 °C。阿姆斯特丹遭受嚟自歐洲大陸、斯堪的納維亞、俄羅斯同埋西伯利亞嘅寒流侵襲嘅少數地區可能出現霜凍。
中文維基百科啟用嗰時，祗係以「中文Wikipedia」做名。直至2003年10月21號，Wikipedia嘅中文名，經過13個人投票，定名為「維基百科」。「維」字解作綁嘢嘅大繩，亦解做網，可以引申做互聯網，「基」係事物之根本，或者係建築物嘅底部。
中文維基百科嘅副題為「海納百川，有容乃大」。此乃對聯中嘅上聯，由中國清朝大臣林則徐喺1839年為廣州越華書院所作，下聯原為「壁立千仞，無欲則剛」 。「海納百川」出自《管子·形勢解》，意指海洋之所以廣大，係因為佢唔揀擇咁容納咗數以百計嘅河流。
同其他版本嘅維基百科一樣，中文維基百科係民主制、菁英制、獨裁制嘅混合，通常大部分嘅內容，由普通嘅網友討論、修改，通常為民主嘅形式，而維基管理員就因為特殊、適當嘅理由而解除部分限制，例如修改首頁、適當嘅刪除文章或封鎖用戶。
中文維基百科以白話文嚟寫，係漢族嘅主要書寫語言，喺中國大陸、台灣、香港、澳門、新加坡係官方文字。雖然漢語有七家,但係中文維基百科冇規定以邊家嚟書寫，不過維基人約定俗成，以白話文為通用形式，耐唔耐滲啲文言文，以求文句能夠兼雅達。
中文維基百科嘅編輯者嚟自於世界各地嘅華文使用者，根據2018年統計數據，使用者連線來源統計，台灣50.8%、香港18.8%、北美洲11.5%、東南亞5.3%、歐洲3.3%、日本2.5%、澳洲同南韓都係1.
5%、中國大陸同澳門各佔1%，其他同未知連線來源共佔剩低嘅3.1%。另外根據2013年10月維基百科對各語版本嘅編輯者來源嘅統計結果，台灣嘅編輯者佔39.1%、香港佔25%、中國大陸佔20.7%，而美國同澳洲就分別佔3.
嚟自於各地擁有唔同成長背景嘅華文使用者共同參與中文維基百科，唔同嘅政治立場同社會觀念喺中文維基百科產生最直接嘅接觸，中文維基百科嘅文章內容係全球華文使用者互相妥協折衷後嘅成果。另外，包括中文維基百科在內各語言版本對於非自由版權下嘅內容，或者版權、來源不明嘅文章同圖片，就保有唔同於當地網絡氛圍嘅，極為嚴格嘅審查制度。
去到而家，中文維基百科已經有1,173,216篇文，但數量仲未包括對話頁、冇內連結嘅文、重定向頁以及其他空間名嘅頁，如果加埋呢啲頁，截至2021年1月，總共有超過647萬頁，仲有超過6,364萬次編輯。
參與人數方面，有超過3,042,941個註冊用戶編輯過，當中編輯超過1,000次嘅維基人有1,154人，而佢哋嘅貢獻佔咗中文維基百科編輯總次數嘅73.6%。至於管理人員，中文維基百科擁有超過79名管理員及11名行政員，負責站內日常嘅維護工作。
2001年5月，中文維基百科計劃同另外12種主要語言維基百科計劃同時成立，但係當時維基百科網站唔支援中文輸入。同時期，同中文版有相同困擾嘅日文維基百科，權宜咁用羅馬字母嚟寫日文文章，中文維基百科喺嗰時只擁有少少嘅測試文字。
2002年10月24號，Ghyll成功咁用工具軟件輔助，寫咗實質中文內容嘅文章HomePage，中文維基百科到呢一刻先算係真正開始運作，而Mountain亦成為中文維基百科嘅第一位參與用戶。10月27號，中文維基百科移動到新服務器，軟件升級到Phase III，新版嘅軟件解決咗中文輸入嘅問題。
2003年10月20號，中國大陸嘅《中國電腦教育報》文章介紹維基百科，呢次係中文媒體第一次正式報導維基百科。2004年2月15號，同係中國大陸嘅《新周刊》喺第173期亦發表同維基百科有關嘅報導，跟住隨後嘅幾個禮拜，好多媒體跟進報導，為中文維基百科帶嚟大量嘅中國大陸維基人。
2004年5月16號，台灣嘅《中時晚報》刊出《維基網路百科，大家一起寫》，係台灣主流媒體首次報導維基百科，隨後喺6月，台灣嘅《聯合報》跟進報導《Wiki百科網書，你都可寫一筆》，為維基百科帶嚟大量嘅台灣維基人，時值維基百科喺大陸受到封鎖，台灣相關文章嘅編寫量大幅增加，首頁亦加入咗台灣嘅熱門新聞。
隨住更多維基人嘅加入，文章數量增長速度亦穩步上升。2005年12月13號，用戶Shibo77大量添加年份文章，令中文維基百科喺短短1日內多咗500篇文，重突破5萬條。到咗2006年11月12號，中文維基百科文章數字突破10萬篇，成為第12個擁有超過10萬篇文嘅維基百科語言版本，係一個重要嘅里程碑。
中華人民共和國對互聯網採取內容審查嘅制度，政府有權依法對網路內容進行審查，對嗰啲有爭議嘅網頁內容採取限制措施。維基百科網站對一般人民嚟講好易接觸得到，但維基百科計劃成長嘅紀錄上，喺中國大陸被封鎖過四次。
封鎖嘅最初幾日只係封鎖中文維基百科，後來所有維基媒體網站喺中國大陸都被封鎖。為咗解決呢次封鎖，中文維基嘅管理員向當地嘅互聯網服務提供商溝通，重向有關單位申請解除對維基計劃網站嘅封鎖。所有維基媒體網站喺2004年6月17號至6月21號被解除封鎖。
中文存在兩種書寫系統──正體中文同簡體中文。一般喺台灣、香港同埋澳門嘅使用者用正體中文，喺中國大陸、新加坡、馬來西亞就會用簡體中文。因為缺乏交流同各自唔同嘅書寫系統嘅發展，好多正式嘅名喺中國大陸、台灣、香港同埋新加坡都完全唔同。
隨住中文維基百科嘅成長，正簡體問題成為中文維基百科發展唔可以唔面對嘅問題。喺2003年嘅討論裏面，中文維基百科社群嘅主流意見，係畀正體簡體喺中文維基百科共存，正簡體問題應該通過發展轉換程式來解決，而唔係等正簡體分別成立兩個中文維基百科網站，但係當時無開發相關嘅技術，所以就停止咗討論呢件事。
喺正體簡體轉換功能啟用之前，部分嘅使用者大量地將正體文章全面改為簡體，反之亦然，實際上就冇編輯文章嘅任何內容。噉嘅做法被認為係一種破壞行為，正體內容嘅缺少好容易被視為中文維基百科排擠正體字嘅使用者。隨住簡體使用者大幅增長，中文維基百科由以往嘅正簡並存，逐漸成為簡體為主流嘅百科全書。
經過大概兩年嘅爭論同等待，2004年9月，Zhengzhu加入中文維基，提出正簡轉換，因為噉重寫咗成套程式，開始進行正簡轉換功能嘅開發。呢套轉換程式一度以主要中文維基用戶嘅所在地做字庫分類，之後簡化做「簡體」、「繁體」同「唔轉換」3類。
為咗免除呢啲障礙，由2004年12月23號開始，中文維基百科嘅伺服器提供一個功能──正簡體自動轉換功能，能夠依據用戶參數設置自動轉換唔同嘅字體同辭彙去畀用戶睇。好多以前用正簡兩種版本內容嘅文章逐漸合併。
最初喺頁頂嘅文章文字轉換嘅標籤只有「唔轉換」、「簡體」同埋「繁體」三種，但「繁體」係用台灣用語嘅繁體字，對習慣港澳用語嘅香港、澳門使用者感到唔方便。2006年11月，經投票通過後，頁頂嘅文章文字轉換嘅標籤改為「唔轉換」、「簡體」、「台灣正體」同「港澳繁體」四種。
經過一定時間發展嘅維基百科一般都會產生「典範條目」，雖然真正100%符合維基百科完美作品標準嘅文實際上重未存在，但「典範條目」依然係作為該語言維基百科中，通過多數人認可為比一般文章要更為完整、優秀嘅作品。
對於中文維基百科嚟講，「典範條目」嘅概念嘅出現始於2004年3月，起初係由管理員將個人認為較為完整嘅文章遴選為「典範條目」，而呢種做法喺中文維基百科步入文章數量同質量大幅增長後變得唔符合發展嘅要求。另外，為盡快提升中文維基百科文章嘅質量，嗰年5月，中文維基百科引入咗一直持續到而家嘅「條目質量提升計劃」，成為當時唯一一個成為「典範條目」嘅方法。
最早嘅「特色條目」係「文化大革命」同「伊麗莎白一世 」，經過第一次同行評審後「伊麗莎白一世 」依然保留「特色條目」嘅地位，嗰篇文亦成為中文維基百科最早嘅「特色條目」。但係喺2007年2月8號，「伊麗莎白一世 」已被撤消特色條目資格。
2007年2月26號，中文維基百科嘅「特色條目」數量正式突破100，第100個「特色條目」係「哆啦A夢」，但由於隨後有幾條「特色條目」被撤消資格，因此「特色條目」數目一度跌返落100以下。直到兩個月後嘅4月28號至再度回到100個「特色條目」嘅數字。
截至目前，中文維基百科嘅「典範條目」當中以歷史類最多，其次係文學藝術及政治類嘅文章。可能同參與者嘅愛好同日常工作，文化類文章嘅普及度較高所致。同時，中文維基百科擁有嘅「優良條目」數量亦正穩定上升，其中以政治類文章最多，但歷史同地理類文章都佔好大比重。
「條目質量提升計劃」始於2004年5月，目嘅係集合維基人嘅力量，更快咁合力打造更多「特色條目」。「條目質量提升計劃」旨在動員更多維基人參與嘅同時，提升中文維基百科嘅寫作質量，選取進行質量提升嘅文章由維基人投票決定，經過幾個禮拜提升後再交去「特色條目」評價。
除咗主計劃之外，其他領域下都設有自己嘅「條目提升計劃」。例如「香港條目提升計劃」係針對香港相關文章而發展嘅質量提升項目，以提升香港相關文章至「特色條目」為目標。此外，重有台灣主題、化學主題、生物主題、足球主題，但後三者現時經已處於荒廢狀態，只有香港同台灣嘅計劃仍然繼續正常運作。
然而，自2006年起，由於維基人對編寫文章嘅態度，轉變成以獨力完成為主，因此呢啲「條目質量提升計劃」嘅成效大不如前。除咗提升後嘅文章質素重無大改善，部份計劃更陷入荒廢狀態。2006年11月曾經有維基人動議廢除「條目質量提升」嘅主計劃，但主流意見傾向保留進行改革，直到現時重未有最後定案。
「動員令」係中文維基百科特有嘅一種為增加文章數量同兼顧質量而進行嘅召集維基人編輯文章嘅活動，方式係部份維基人主動邀請其他維基人參與編輯文章。「動員令」分「大動員令」及「小動員令」兩種。「動員令」搞過四次，其中頭三次係大動員令，第四次係小動員令。
對於特定範疇，中文維基百科重設有主題首頁。主題首頁係為對某一領域嘅知識有興趣嘅維基人及一般讀者提供嘅首頁，用嚟幫助揾嗰個主題嘅資料，重擴充同嗰個主題相關嘅文章。一個維基主題可以係一個或多個專題相連。不過，同專畀維基編者使用嘅維基專題唔同，維基主題係同時為編者同埋一般讀者服務嘅。
為凝聚對特定範疇感興趣嘅維基人，中文維基百科設有唔同嘅工作小組及興趣小組。工作小組嘅主要焦點嘅中文維基百科內嘅站務維護，而興趣小組則集合咗對有興趣編寫特定範疇條目嘅維基人，藉呢進行意見交流。截至2006年12月，中文維基百科共有9個工作小組及27個興趣小組。
2005年8月，香港維基人者尺發起咗香港維基人佈告板。呢個係中文維基百科首個地區性維基人佈告板，作為香港維基人同對撰寫香港文章有興趣嘅維基人聯絡之用。佢嘅最大特色，係佢嘅「香港條目提升計劃」。喺呢個計劃之下，有啲文嘅質量得到大幅提高，重成為「特色條目」。
繼香港維基人喺中文維基百科首創地區性維基人佈告板之後，喺2006年1月1號，台灣維基人阿儒發起咗相同性質嘅台灣主題公告欄，以求將台灣嘅風土文化喺維基百科展現出嚟。其後，來自廣東、中國中部、日本同澳門嘅維基人都建立咗佢哋嘅維基人佈告板。
中文維基百科由2005年起，由中文維基百科行政員Shizhao主持編寫維基讀本。維基讀本係對維基百科上某種主題文章精選嘅一個連續出版物，並製作成PDF格式出版。維基讀本每季出一期，但出咗兩期就冇再出。
另一方面，中文維基百科設有一個名為wikidigest嘅郵件組。個郵件組由中文維基人snowyowls喺2005年12月建立，內容係中文維基百科新文章精選，目前定期向用戶發送每日入選中文維基首頁「你知道嗎」欄目嘅文章，可以喺呢度入。
鑑於維基讀本已荒廢多時，中文維基百科用戶信陵使喺2007年3月13號，出版全新嘅《中文維基百科電子雜誌》試刊版。雜誌初步計劃每月出一期，內容除咗展示中文維基百科嘅特色內容，亦會有用戶專訪、社群熱門話題及最新統計數據等。
中文維基百科設有一個名為「互助客棧」嘅地方，用嚟討論技術議題、方針同規則、以及中文維基百科嘅管理維修。呢個係中文維基人最主要嘅交流意見嘅地方。另一方面，面對雅虎知識+一類知識型網站嘅流行，中文維基百科喺2006年10月設立咗一個名為「詢問處」嘅地方，畀使用者發問及解答任何同維基百科無關嘅問題。
中文維基百科嘅參與者來自世界各地嘅華文使用者，而唔係集中於中國大陸。東南亞擁有龐大嘅華語使用人口，但當地華人人口並冇反映喺嗰帶地區相關文章嘅書寫量上，可能同東南亞華人多數用粵語、閩南語、客語或者係當地華人已失去華文書寫嘅能力有關。
維基人嘅年齡跨度同一般人印象中「百科全書」嘅編輯者年齡跨度唔同，其中唔少活躍嘅維基人喺生活中重係大學生及中學生，甚至有少數小學生參與。呢外，通過「條目質量提升計劃」、訪問同編輯總數上顯示中文維基百科用戶大部分對政治、歷史、文化類文章報有較大嘅熱情，因此「特色條目」、「優良條目」、「新條目推薦」都以呢類文章居多。
截至2007年6月，中文維基百科有超過24萬名註冊用戶，擁有??????篇文同超過400萬次嘅編輯。但活躍嘅維基人所做出嘅貢獻佔據咗整個中文維基百科嘅大多數。編輯超過1,000次嘅維基人有大概300幾人，而佢哋嘅貢獻佔咗中文維基百科編輯總次數大概75%，而編輯超過10,000次嘅維基人嘅35人中，已貢獻咗超過三分之一嘅編輯總次數。
一般嚟講，已經熟悉中文維基百科嘅用戶大多數用互助客棧來進日常嘅編輯交流，而專為新人設立咗常見問題嘅集合社區。為咗進一步加強維基社區之間各用戶嘅交流，中文維基百科喺維基百科人中通過地域、愛好及興趣、畢業學校、政治傾向……各種唔同嘅分類創立咗各個維基人之間嘅交流板塊。
維基百科第一次嘅聚會──維基百科北京地區網友見面會，2004年7月25號喺北京大學舉辦。此後喺上海、香港、臺北、新竹都有維基人發起聚會，將網上嘅聚會帶到現實之中。聚會嘅主題主要涉及中文維基百科嗰當時遇到嘅問題同一啲發展嘅建議，因此討論嘅焦點往往各有側重。
2006年4月，台北維基人開始展開每兩星期一次嘅定期聚會，香港維基人於10月仿效。2006年12月，廣東、北京、南京、香港同台北五個地區都計劃舉行冬季聚會，係中文維基百科成立以來同一個月內最多地方舉行聚會嘅月份。
為咗令各地嘅中文維基人增加見面嘅機會，以及向外界推廣中文維基百科嘅應用，中文維基年會因此而被發起。第一屆中文維基年會喺2006年8月26號至27號喺香港中文大學舉行。超過一百名參加者參與呢次活動。呢個年會更係全球第一個針對個別語系嘅維基聚會。
中文維基人依地區嘅習慣而有唔同嘅網上交流方式，例如來自台灣嘅維基人多數用BBS同MSN互相交流，而來自中國大陸嘅參與者就較多使用QQ進行即時交流。但係隨住參與者群體嘅不斷交流同融合，呢啲唔同網絡交流方式嘅利用都唔係絕對，比如，而家一啲中國大陸嘅中文維基嘅網絡會議都會用MSN，以及Skype呢類其他地區維基參與者常用嘅網上通訊軟件。
2005年1月，Richy同Vipuser為進一步推動中文維基百科嘅發展，參考英文、日文版維基百科創建咗目前中文維基百科通用嘅「維基榮譽與獎勵」，冇幾耐之後設立咗以獎勵Gmail或Wallop為主要方式嘅其他維基獎勵，以作為對長期為中文維基百科付出貢獻嘅維基人嘅肯定。
此後重有「新條目推薦」制同「條目編寫競賽制」。執行呢啲措施既收到確實嘅成效，帶動啱啱加入維基百科嘅新人嘅貢獻熱情，亦行咗唔少彎路。同年8月，由Ffaarr同Super1發起針對維基榮譽同獎勵具體操作細節嘅一次討論，重將之付諸投票通過。
2006年2月，香港維基人佈告板設立咗「維基香港創作獎」，2007年3月起，ACG專題亦設立咗「維基ACG專題創作獎」。呢兩個獎勵係中文維基百科目前為止僅有獨立於維基榮譽同獎勵主計劃嘅創作獎項，另外，維基香港創作獎喺2007年4月，分拆成「維基香港內容獎」同「維基香港圖像獎」，畀更多攝影好手可以唔經由寫文嘅方式，參與攝影嘅協同工作。
環繞中文維基百科嘅爭議，主要包括資料來源可靠性同埋中國大陸同管理員用戶對政見唔同人士嘅攻擊同封殺。後者隨住香港反修例運動同香港國安法嘅爭議，而顯得更加嚴重，甚至有一個名叫Walter Grassroot，來自中國大陸嘅維基編輯，提議向國家安全處舉報香港用戶。
GFDL，可以譯 GNU 自由文章授權條款，係一個由自由軟件基金會為 GNU 計劃而設計嘅一套反版權授權條款，特別係設計來畀自由文件用，對應 GPL 授權條款。同 GPL 一樣，佢係設計到讀者有權複製、分發同修改 GFDL 授權嘅作品，而且無論係直接複製抑或二次創作嘅作品，都一定要用一樣嘅條款授權。
喺呢套條款之下，所謂 ｢文件｣同所謂 ｢次要部分｣有清楚嘅劃分。所謂次要部分，係指未必整合咗入正文，但係同正文有關嘅嘢，例如印刷業所講嘅正文前部同結文，次要部分可以包括例如作者資料、出版者資料等等同正文主題冇直接關係嘅嘢。
Specifically, the authors of prior versions have to be acknowledged and certain 'invariant sections' specified by the original author and dealing with his or her relationship to the subject matter may not be changed.
However, incorporating such restricted material may be fair use under United States copyright law and does not need to be licensed to fall within the GFDL if such fair use is covered by all potential subsequent uses.
The Debian project and Nathanael Nerode have raised objections. Debian developers eventually voted to consider works licensed under the GFDL to comply with their Debian Free Software Guidelines provided the invariant section clauses are not used.
You may not use technical measures to obstruct or control the reading or further copying of the copies you make or distribute.
A criticism of this language is that it is too broad, because it applies to private copies made but not distributed.
This means that a licensee is not allowed to save document copies 'made' in a proprietary file format or using encryption.
This means that you cannot publish them under DRM systems to restrict the possessors of the copies. It isn't supposed to refer to use of encryption or file access control on your own copy.
A GNU FDL work can quickly be encumbered因為a new, different, title must be given and a list of previous titles must be kept.
This could lead to the situation where there are a whole series of title pages, and dedications, in each and every copy of the book if it has a long lineage.
These pages cannot ever be removed, at least not until the work enters the public domain after copyright expires.
The goal of invariant sections, ever since the 80s when we first made the GNU Manifesto an invariant section in the Emacs Manual, was to make sure they could not be removed.
By expressing LGPL as just an additional permission on top of GPL we simplify our licensing landscape drastically.
The GNU FDL requires that licenses, when printing a文件covered by the license, must also include 'this License, the copyright notices, and the license notice saying this License applies to the Document'.
咁樣表示咗如果一篇文licensee prints out a copy of an article whose text is covered under the GNU FDL, he or she must also include a copyright notice and a physical printout of the GNU FDL, which is a significantly large document in itself.